# Mary Proctor

Mary Proctor (1862 – 11 de setembre de 1957) va ser una divulgadora de l'astronomia. Tot i que mai va obtenir cap titulació acadèmica com a astrònoma professional, va ser àmpliament coneguda pels seus nombrosos llibres i articles sobre el tema. El 1898 es va graduar al London College of Preceptors.

## Primers anys

Proctor va néixer a Dublín, Irlanda, filla de Mary i de Richard Anthony Proctor. La seva mare va morir el 1879, el seu pare es va tornar a casar el 1881, i el 1882 la família va emigrar als Estats Units, i es va instal·lar St. Joseph (Missouri). El seu pare va ser un divulgador de l'astronomia, conferenciant i escriptor. A mesura que va créixer, Mary l'ajudava tot tenint cura de la seva biblioteca i corregint proves dels seus llibres abans de publicar-los.

## Carrera

Proctor va començar ajudant al seu pare en la producció d'una nova revista titulada Knowledge (Coneixement), fundada i editada per ell mateix. La seva primera publicació va ser una sèrie d'articles sobre mitologia comparativa. va començar la seva carrera com a conferenciants sobre astronomia a la World's Columbian Exposition el 1893, celebrada a Chicago. Va publicar el seu primer llibre, Stories of Starland, el 1898 el qual va passar a formar part dels llibres de text adoptats pel Consell d'Educació de la Ciutat de Nova York. Va ensenyar astronomia en col·legis privats mentre assistia a la Universitat de Colúmbia.

## Obra

Proctor va escriure articles per a diaris i revistes, i va publicar nombrosos llibres divulgatius. La seva obra estava especialment adaptada per a lectors joves, i va arribar a ser coneguda com "l'astrònoma dels infants". Els seus llibres eren fàcils de llegir, informatius i ben il·lustrats, sense per això perdre rigor. Àmpliament respectada pels astrònoms professionals, va ser membre de l'Associació americana per l'avanç de la ciència el1898, i el 1916 va ser membre de la Reial Societat Astronòmica.

## Algunes publicacions

* Stories Of Starland, 1895.
* Giant Sun And His Family, 1896.
* San Francisco Call, 23 de agosto de 1908.
* Half Hours With The Summer Stars, 1911.
* Legends Of The Stars, 1922.
* The Children's Book Of The Heavens, 1924.
* Evenings With The Stars, 1924.
* Legends Of The Sun And Moon, 1926.
* The Romance Of Comets, 1926.
* The Romance Of The Sun, 1927.
* The Romance Of The Moon, 1928.
* The Romance Of The Planets, 1929.
* Wonders Of The Sky, 1931.
* Our Stars Month By Month, 1937
* Comets, 1937.
* Everyman's Astronomy 1939.
* Comets, Meteors And Shooting Stars, 1940.

## Eponimia

* El cràter lunar Proctor commemora el seu nom, i el cŕater marcià Proctor està dedicat al seu pare.

## Referències

* ↑ «Corresponding Member: Miss Mary Proctor». [Consulta: 14 febrer 2022].
* 1 2 3 The biographical encyclopedia of astronomers. New York, NY: Springer, 2007. ISBN 978-0-387-30400-7.
* ↑ «The Maria Mitchell Observatory--For Astronomical Research and Public Enlightenment» (pdf). The Journal of the American Association of Variable Star Observer, 30, 2001, pàg. 67. Bibcode: 2001JAVSO..30...62H [Consulta: 14 febrer 2022].
* ↑ «Proceedings of The American Association for the Advancement of Science, August 1898». Arxivat de l'original el 2015-02-12. [Consulta: 14 febrer 2022].
* ↑ "Proctor". Gazetteer of Planetary Nomenclature. USGS Astrogeology Research Program. (anglès)
* ↑ «The Proctor interlude in St. Joseph and in America: Astronomy, romance and tragedy». American Studies International, 37, 1, 01-02-1999, pàg. –54 [Consulta: 14 febrer 2022].